ஐபாட் 4
'''ஐபாட் 4''' (iPad 4) என்பது ஆப்பிள் இன்க் நிறுவனத்தினால் தயாரித்து விற்பனை செய்யப்படும் நான்காம் தலைமுறை [[கைக் கணினி]] ஆகும். ஐபாட் மூன்றாம் தலைமுறையை போன்றே ரெடினா திரையை கொண்டுள்ளது. ஆனால் இது ஆப்பிள் ஏ 6 எக்ஸ் சில்லு மற்றும் லைட்னிங் இணைப்பு போன்ற புதிய  மேம்படுத்தப்பட்ட கூறுகளைக் கொண்டுள்ளது. ஐபாட் நான்காம் தலைமுறை கைக் கணனி [[ஐஓஎஸ் 6]] இயங்குதள பதிப்புடன் அறிமுகப்படுத்தப்பட்டது. மேலும் இதனால் ஐஓஎஸ் 6, 7, 8, 9, 10 ஆகிய ஐந்து இயங்குதள பதிப்புக்கள் ஆதரிக்கப்படுகின்றன.
 
 இந்த சாதனம் கருப்பு அல்லது வெள்ளை முன் வண்ணங்களுடனும், 16 ஜிபி , 32 ஜிபி, 64 ஜிபி, 128 ஜிபி மாறுப்பட்ட சேமிப்புத் திறன்களுடனும், [[ஒய்-ஃபை|ஒய்-பை]] மட்டும் அல்லது [[ஒய்-ஃபை|ஒய்-பை]] + செல்லிடம் ஆகிய மாறுப்பட்ட இணைப்பு விருப்பங்களுடனும் கிடைக்கின்றது.
 
 2012 ஆம் ஆண்டு அக்டோபர் 23 அன்று ஐபாட் வரிசையின்  நான்காவது தலைமுறை வெளியிடப்பட இருப்பதாக ஊடக மாநாட்டொன்றில் அறிவிக்கப்பட்டது. 2012 ஆம் ஆண்டு நவம்பர் 2 அன்று 35 நாடுகளில் வெளியிடப்பட்டது. பின்னர் திசம்பர் வரை [[சீனா]], [[இந்தியா]] மற்றும் [[பிரேசில்]] உள்ளிட்ட பத்து நாடுகளில் வெளியிடப்பட்டது. ஐபாட் 4 இன் அறிவிப்பைத் தொடர்ந்து மூன்றாம் தலைமுறை ஐபாட் 3 வெளிவருவது  நிறுத்தப்பட்டது.&lt;ref&gt;{{Cite web|url=https://www.theverge.com/2012/10/23/3544002/3rd-generation-ipad-discontinued-refurbished-models-available|title=3rd Generation iPad discontinued, refurbished models available starting at $379|last=D'Orazio|first=Dante|date=2012-10-23|website=The Verge|language=en|access-date=2019-11-11}}&lt;/ref&gt;
 
 நான்காவது தலைமுறை ஐபாட்  நேர்மறையான விமர்சனங்களைப் பெற்றது. மேலும் அதன் வன்பொருள் மேம்பாடுகளுக்காகவும்  ரெடினா திரைக்காகவும் பாராட்டப்பட்டது.
 
 == வரலாறு ==
 கலிபோர்னியாவின் சான் ஜோஸில் உள்ள கலிபோர்னியா தியேட்டரில் அக்டோபர் 23 ஆம் தேதி திட்டமிடப்பட்ட ஊடக நிகழ்வொன்றை ஆப்பிள் நிறுவனம் அறிவித்தது. ஊடக நிகழ்வில் ஆப்பிள் தலைமை நிர்வாக அதிகாரி [[டிம் குக்]]  ஐபாட் 4 , ஐபாட் மினி ஆகியவற்றை வெளியிட்டை பற்றி அறிவிக்க முன்பு ஐ-புத்தகத்தின் புதிய பதிப்பையும், மேக்புக் ப்ரோ , மேக் மினி மற்றும் ஐமாக் ஆகியவற்றின் புதிய தலைமுறைகளையும் அறிமுகப்படுத்தினார்.&lt;ref&gt;{{Cite web|url=https://www.latimes.com/business/la-xpm-2012-oct-23-la-fi-tn-apple-debuts-ipad-mini-tablet-20121022-story.html|title=Apple debuts iPad mini tablet|date=2012-10-23|website=Los Angeles Times|language=en-US|access-date=2019-11-11}}&lt;/ref&gt; அறிமுகத்தின் போது ஆப்பிள் நான்காவது தலைமுறை ஐபாட் அக்டோபர் 26 முதல் தேர்ந்தெடுக்கப்பட்ட எண்ணிக்கையிலான நாடுகளில் இணையத்தளத்தில்  முன்கூட்டியே பதிவு செய்ய முடியும் என அறிவித்தது.&lt;ref name=&quot;Apple Introduces iPad mini&quot;&gt;{{Cite web|url=https://www.apple.com/newsroom/2012/10/23Apple-Introduces-iPad-mini/|title=Apple Introduces iPad mini|website=Apple Newsroom|language=en-US|access-date=2019-11-11}}&lt;/ref&gt;
 
 2012 ஆம் ஆண்டு நவம்பர் 2 அன்று ஐபாட் நான்காம் தலைமுறை ஆப்பிள் சாதனத்தின் ஒய்-பை மாதிரி [[ஐரோப்பா]], [[கிழக்காசியா|கிழக்கு ஆசியா]] மற்றும் [[வட அமெரிக்கா]] முழுவதுமான 35 நாடுகளில் வெளியிடப்பட்டது. ஆரம்ப வெளியீட்டிற்கு சில வாரங்களுக்குப் பிறகு செல்லிட இணைப்புகளைக் கொண்ட வர்த்தக நிலையங்களில் வெளியிடப்பட்டது.&lt;ref name=&quot;Apple Introduces iPad mini&quot;/&gt;
 
 2013 ஆம் ஆண்டு அக்டோபர் 22 அன்று ஐபாட் ஏர் அறிவிக்கப்பட்டதை தொடர்ந்து நான்காம் தலைமுறை ஐபாட் விற்பனை நிறுத்தப்பட்டது.&lt;ref&gt;{{Cite web|url=https://mashable.com/2013/10/22/apple-ipad-5/|title=Apple Unveils iPad Air|last=Pachal|first=Pete|website=Mashable|language=en|access-date=2019-11-11}}&lt;/ref&gt; 2014 ஆம் ஆண்டு மார்ச் 18 அன்று ஐபாட் 2 நிறுத்தப்பட்டதைத் தொடர்ந்து ஐபாட் 4 மீண்டும் அறிமுகப்படுத்தப்பட்டது.&lt;ref&gt;{{Cite web|url=https://www.engadget.com/2014/03/18/apple-ipad-2-retina-fourth-gen/|title=Apple kills iPad 2 in favor of 4th-gen Retina display model|website=Engadget|language=en|access-date=2019-11-11}}&lt;/ref&gt; 2014 ஆம் ஆண்டு அக்டோபர் 16 அன்று ஐபாட் ஏர் 2 க்கு ஆதரவாக நான்காம் தலைமுறை ஐபாட் வெளிவருவது நிறுத்தப்பட்டது.
 
 == வரவேற்பு ==
 நான்காம் தலைமுறை ஐபாட்  விமர்சகர்களிடம் இருந்தும்,  வர்ணனையாளர்களிடமிருந்தும் சாதகமான விமர்சனங்களைப் பெற்றது.
 
 ஐபாட் மினி, ஐபாட் 4 என்பவற்றின் முதல் வார இறுதி விற்பனை 3 மில்லியன் ஆகும்.&lt;ref&gt;{{Cite web|url=https://www.techradar.com/news/mobile-computing/tablets/apple-boasts-3-million-sales-for-ipad-mini-ipad-4-1110144|title=Apple boasts 3 million sales for iPad mini, iPad 4|last=Tablets|first=Kate Solomon 2012-11-05T15:00:00 309Z|website=TechRadar|language=EN-GB|access-date=2019-11-11}}&lt;/ref&gt;
 
 == சான்றுகள் ==
 {{Reflist}}